লন্ডনে রাস্তায় ‘ব্যাক-ওয়াক’ মুখ্যমন্ত্রীর, খোঁচা সুকান্তর

কলকাতা: লন্ডন সফরে রয়েছেন মুখ্যমন্ত্রী মমতা বন্দ্যোপাধ্যায় (Mamata Banerjee)। আজ সেখানেই শিল্প সম্মেলন করবেন তিনি। বিশ্ববঙ্গ বাণিজ্য সম্মেলনের দেড়মাসের মাথায় ফের ব্রিটেনের শিল্পপতিদের (Mamata Business Summit London) সঙ্গে বৈঠকে বসতে চলেছেন মমতা বন্দ্যোপাধ্যায়। ক্ষুদ্র শিল্প থেকে তথ্যপ্রযুক্তি সব দিক দিয়ে এগিয়ে বাংলা। শিল্পপতিদের সঙ্গে বৈঠকে এ কথা তুলে ধরবেন মুখ্যমন্ত্রী। কলকাতা-লন্ডন সরাসরি উড়ান পরিষেবার পাশাপাশি মুখ্যমন্ত্রী প্রস্তাব দিয়েছেন লন্ডনে বিশ্ববাংলা হাব তৈরির। ব্রিটেনের শিল্পপতিদের সঙ্গে মমতার বৈঠক নিয়ে কটাক্ষ করলেন বিজেপির রাজ্য সভাপতি সুকান্ত মজুমদার (Sukanta Majumdar)। পায়ে হাওয়াই চটি… সকালের লন্ডনে বাকিংহ্যাম প্যালেসের সামনে ‘ওয়ার্ম আপ’ করতে দেখা গিয়েছে মমতাকে। সেখানে ‘ব্যাক-ওয়াক’ করছেন মুখ্যমন্ত্রী। সেই ভিডিও নিজের এক্স হ্যান্ডেলের পাতায় শেয়ার করে সুকান্ত খোঁচা দিয়ে লেখেন, লন্ডনের রাজপথে ‘ব্যাক-ওয়াক’ করছেন পশ্চিমবঙ্গের শিল্পদ্যোগী মুখ্যমন্ত্রী মমতা বন্দোপাধ্যায়!

বিজেপির রাজ্য সভাপতি মমতাকে কটাক্ষ করে লেখেন, লন্ডনের রাজপথে ‘ব্যাক-ওয়াক’ করছেন পশ্চিমবঙ্গের শিল্পদ্যোগী মুখ্যমন্ত্রী মমতা বন্দোপাধ্যায়! ‘ব্যাক-ওয়াক’, বাংলা ভাষায় তর্জমা করলে যাকে বলে — উল্টো হাঁটা। অবাক করা বিষয়, লন্ডনে মমতা বন্দ্যোপাধ্যায়ই শুধু উল্টো হাঁটছেন না, জনগণ বলছেন ২০১১ সালের পর থেকে তাঁর মতোই উল্টো দিকে হাঁটছে বাংলার অর্থনীতি, কর্মসংস্থান…। অথচ মুখ্যমন্ত্রী এবারেও দাবি করছেন যে তাঁর এই বিদেশ সফরের পরেই নাকি সুদূর বিদেশ থেকে বিনিয়োগ আসবে, পশ্চিমবঙ্গ বিদেশী বিনিয়োগের ‘মরুদ্যান’ হবে! এবার দেখুন নিচের ছবিটিও। মুখ্যমন্ত্রী @MamataOfficial যখন পশ্চিমবঙ্গের করদাতাদের অর্থে লন্ডনে শিল্পের সন্ধানে সফর করতে ব্যস্ত। তখন এই বাংলার অসহায় শ্রমিকরা ব্যস্ত কোনও মতে জীবন-জীবিকা নির্বাহ করতে! বাংলায় কাজ নেই, তাই শিল্পের আগামী মরুদ্যান পশ্চিমবঙ্গকে ত্যাগ করে এ রাজ্যের হতদরিদ্র মানুষের উপার্জনের আশ্রয় এখন প্রতিবেশী রাজ্য মহারাষ্ট্রে। পেটের তাগিদে পরিযায়ী শ্রমিকের পরিচয়ে বাঁচছেন দিদির রাজ্যের মানুষ!

লন্ডনের রাজপথে ‘ব্যাক-ওয়াক’ করছেন পশ্চিমবঙ্গের শিল্পদ্যোগী মুখ্যমন্ত্রী মমতা বন্দোপাধ্যায়!

‘ব্যাক-ওয়াক’, বাংলা ভাষায় তর্জমা করলে যাকে বলে — উল্টো হাঁটা। অবাক করা বিষয়, লন্ডনে মমতা বন্দ্যোপাধ্যায়ই শুধু উল্টো হাঁটছেন না, জনগণ বলছেন ২০১১ সালের পর থেকে তাঁর মতোই উল্টো দিকে… pic.twitter.com/341sUoL5T0

— Dr. Sukanta Majumdar (@DrSukantaBJP) March 25, 2025

আরও পড়ুন: ফের চালু হোক কলকাতা-লন্ডন সরাসরি বিমান পরিষেবা, লন্ডনে ভারতীয় দূতাবাসে সওয়াল মুখ্যমন্ত্রীর

সোমবার মুখ্যমন্ত্রীকে আমন্ত্রণ জানিয়েছিল ভারতীয় দূতাবাস। সেখানকার বিশেষ অনুষ্ঠানে যোগ দেন মমতা বন্দ্যোপাধ্যায়। এই অনুষ্ঠানে বাংলায় শিল্প ও বিনিয়োগ সম্ভাবনার কথাও তুলে ধরেছেন মুখ্যমন্ত্রী। মমতা জানিয়েছেন শিল্প ও তথ্য প্রযুক্তিতে এগিয়ে বাংলা। দেশের অন্যতম সেরা বিনিয়োগের গন্তব্য হল বাংলা, সে কথাও তুলে ধরেছেন তিনি। প্রসঙ্গত, শিল্প বিনিয়োগ এবং শিল্প ক্ষেত্রে নিয়ে বরাবরই রাজ্য সরকারের সঙ্গে বিরোধীদের সংঘাত হয়ে আসছে। প্রশাসন শিল্পকে নিয়ে রীতিমত ছেলে খেলা করছে। ৩৪ বছরের বাম শাসনের পর ১০ বছর ক্ষমতায় রয়েছে তৃণমূল। বিরোধীদের অভিযোগ রাজ্যের কর্মমসংস্থান নেই। ইন্ড্রাস্টি গুলো হয় বন্ধ হয়ে যাচ্ছে না হয় ধুকছে। পশ্চিমবঙ্গে সব থেকে বড় সমস্যা বেকারত্ব। তৃণমূল জমানায় একটাও নতুন শিল্প হয়নি রাজ্যে। কাজের অভাবে রাজ্যের তরুণ প্রজন্ম ভিনরাজ্য গিয়ে কাজের খোঁচ করছে। নির্বাচনী প্রচারে বিরোধীদের কাছে লএটা বড় হাতিয়ার। ২০২৬ রাজ্যে বিধানসভা নির্বাচন, তার আগে রাজ্যে বড় বিনিয়োগ এলে এক্সটা মাইলেজ পাবে তৃণমূল। এমনটাই মনে করছে রাজনৈতিক মহল।

অন্য খবর দেখুন